കാതറിൻ കാൽഡർവുഡ്

വടക്കൻ അയർലണ്ടിൽ ജനിച്ച സ്കോട്ടിഷ് കൺസൾട്ടന്റായ ഒബ്‌സ്റ്റട്രീഷ്യനും ഗൈനക്കോളജിസ്റ്റുമാണ് കാതറിൻ ജെയ്ൻ കാൽഡർവുഡ് FRCOG FRCPE (ജനനം: ഡിസംബർ 26, 1968).  2021 മുതൽ ഗോൾഡൻ ജൂബിലി യൂണിവേഴ്‌സിറ്റി നാഷണൽ ഹോസ്പിറ്റലിൽ സുസ്ഥിര പ്രസവത്തിനുള്ള നാഷണൽ ക്ലിനിക്കൽ ഡയറക്ടറായി സേവനമനുഷ്ഠിച്ചിട്ടുണ്ട്. സ്കോട്ട്ലൻഡിലെ കോവിഡ്-19 മഹാമാരിയ്ക്കെതിരെ സ്കോട്ടിഷ് സർക്കാരിന്റെ പ്രാരംഭ പ്രതികരണത്തിന് ഉപദേശം നൽകിയ അവർ മുമ്പ് 2015 മുതൽ 2020 വരെ സ്കോട്ട്ലൻഡിന്റെ ചീഫ് മെഡിക്കൽ ഓഫീസറായും സേവനമനുഷ്ഠിച്ചിട്ടുണ്ട്.

കാൾഡർവുഡ്  സ്കോട്ട്ലൻഡിലേക്ക് മാറുന്നതിന് മുമ്പ് തന്റെ ആദ്യകാലങ്ങൾ ബെൽഫാസ്റ്റിലാണ് ചെലവഴിച്ചത്. കേംബ്രിഡ്ജിലെ ന്യൂൻഹാം കോളേജിൽ നിന്നും തുടർന്ന് ഗ്ലാസ്‌ഗോ സർവകലാശാലയിൽ നിന്നും ബിരുദം നേടിയ ശേഷം, പ്രസവചികിത്സയിലും ഗൈനക്കോളജിയിലും പരിശീലനം നടത്തുന്നതിനിടെ ക്ലിനിക്കൽ മെഡിസിനിൽ ജോലി ചെയ്തു. പിന്നീട് സെന്റ് തോമസ് ഹോസ്പിറ്റലിൽ വൈദ്യശാസ്ത്ര പരിശീലനം പൂർത്തിയാക്കാൻ ലണ്ടനിലേക്ക് മാറി. പരിശീലനം പൂർത്തിയാക്കിയ ശേഷം അവർ NHS ലോതിയനിൽ ജോലി ചെയ്തു. ഒമ്പത് വർഷമായി, മോറെകാംബെ ബേ എൻഎച്ച്എസ് ഫൗണ്ടേഷൻ ട്രസ്റ്റിലെ പ്രസവ, നവജാത ശിശുക്കളുടെ സേവനങ്ങളെക്കുറിച്ച് അന്വേഷിക്കാൻ യുകെയിലെ ആരോഗ്യ വകുപ്പിന്റെ കമ്മീഷനായ മോറെകാംബെ ബേ ഇൻവെസ്റ്റിഗേഷനിൽ കാൽഡെർവുഡ് ഒരു പാനൽ അംഗമായിരുന്നു.

2013-ൽ സ്കോട്ടിഷ് ഗവൺമെന്റിന്റെ സ്ത്രീകളുടെയും കുട്ടികളുടെയും ആരോഗ്യത്തിന്റെ സീനിയർ മെഡിക്കൽ ഓഫീസറായി അവർ നിയമിതയായി. 2014 മുതൽ 2015 വരെ, കാൾഡർവുഡ് എൻഎച്ച്എസ് ഇംഗ്ലണ്ടിന്റെ പ്രസവത്തിനും സ്ത്രീകളുടെ ആരോഗ്യത്തിനുമുള്ള ദേശീയ ക്ലിനിക്കൽ ഡയറക്ടർ കൂടിയായിരുന്നു. സർ ഹാരി ബേൺസ് സ്കോട്ട്ലൻഡിലെ ചീഫ് മെഡിക്കൽ ഓഫീസറായി (സിഎംഒ) വിരമിച്ചതിനെത്തുടർന്ന്, സ്കോട്ട്ലൻഡിന്റെ ആക്ടിംഗ് ഡെപ്യൂട്ടി സിഎംഒ ആയി അവർ നിയമിതയായി. ഫെബ്രുവരി 2015 വരെ അവർ ആ സ്ഥാനം വഹിച്ചു. താമസിയാതെ കാൽഡർവുഡ് സ്കോട്ട്ലൻഡിന്റെ സിഎംഒ ആയി നിയമിതയായി. സ്കോട്ട്ലൻഡിലെ മികച്ച മെഡിക്കൽ ഉപദേഷ്ടാക്കളിൽ ഒരാളെന്ന നിലയിൽ, COVID-19 പാൻഡെമിക്കിനെക്കുറിച്ച് അവർ സ്കോട്ടിഷ് സർക്കാരിന് റിപ്പോർട്ട് ചെയ്യുകയും ഉപദേശിക്കുകയും ചെയ്തു. 2020 ഏപ്രിലിൽ, കോവിഡിനെക്കുറിച്ചുള്ള സ്വന്തം വകുപ്പിന്റെ ഉപദേശം ലംഘിച്ചതിന് പിടിക്കപ്പെട്ടതിനെത്തുടർന്ന് കാൽഡെർവുഡ് രാജിവയ്ക്കാൻ നിർബന്ധിതയായി.

അവർ മെഡിക്കൽ പ്രാക്ടീസിലേക്ക് മടങ്ങി, 2021 ജനുവരിയിൽ ഗോൾഡൻ ജൂബിലി യൂണിവേഴ്സിറ്റി നാഷണൽ ഹോസ്പിറ്റലിലെ സെന്റർ ഫോർ സസ്റ്റൈനബിൾ ഡെലിവറി ഓഫ് ഹെൽത്ത് ആൻഡ് സോഷ്യൽ കെയറിന്റെ എക്സിക്യൂട്ടീവ് നാഷണൽ ക്ലിനിക്കൽ ഡയറക്ടറായി നിയമിതയായി.

 സ്വകാര്യ ജീവിതം 
2019 സെപ്തംബറിൽ എഡിൻബർഗിലെ സെന്റ് ഗൈൽസ് ദേവാലയത്തിൽ വച്ച് സെന്റ് ജോൺ സ്കോട്ട്ലൻഡ് എന്ന ചാരിറ്റിയുടെ എക്സിക്യൂട്ടീവ് ഡയറക്ടർ ആംഗസ് ലൗഡനെ കാൽഡർവുഡ് വിവാഹം കഴിച്ചു.കാൽഡർവുഡിന് മൂന്ന് കുട്ടികളുണ്ട്.

അവലംബം

വർഗ്ഗം:സ്ത്രീരോഗ വിദഗ്ദർ
വർഗ്ഗം:1968-ൽ ജനിച്ചവർ